بلی مرڈوک

ولیم لائیڈ مرڈوک (ڄمݨ دی تاریخ: 18 اکتوبر 1854ء سینڈہرسٹ، وکٹوریہ - وفات دی تاریخ: 18 فروری 1911ء میلبورن، وکٹوریہ) ہک آسٹریلوی کرکٹ کھݙاڑی ہئی جئیں نے 1880ء توں 1890ء دے درمیان 16 ٹیسٹ میچاں وچ آسٹریلوی قومی ٹیم دی کپتانی کیتی۔ ایں وچ انگلینڈ دے چار دورے شامل ہن، جنہاں وچوں ہک نے 1882ء وچ ایشز کوں جنم ݙتا۔ 2019ء وچ مرڈوک کوں آسٹریلین کرکٹ ہال آف فیم وچ شامل کیتا ڳیا۔ اگرچہ وکٹوریہ وچ پیدا تھیوݨ آلے بلی مرڈوک دی پرورش سڈنی وچ تھئی اتے اوں نے اپݨی آسٹریلین مقامی کرکٹ نیو ساؤتھ ویلز کیتے کھیݙی، جئیں نے اپݨا اول درجہ ڈیبیو 1875ء وچ کیتا۔ مرڈوک نے اپݨے کیریئر دا آغاز بطور وکٹ کیپر کیتا، لیکن ٹیسٹ دی سطح تے صرف ہک واری وکٹ کیپ کیتی، متبادل وچ جیک بلیکھم کوں ایں تے ترجیح ݙتی ڳئی۔ ہک بلے باز دے طور تے، مرڈوک نے ٹیسٹ کرکٹ وچ پہلی دگنی سنچری 1884ء وچ انگلینڈ دے خلاف 211 اتے آسٹریلوی مقامی کرکٹ وچ پہلی تگنی سنچری 1882ء وچ وکٹوریہ دے خلاف 321 اسکور کیتی۔ بعد دے سالاں وچ، او سسیکس (1893ء توں 1899ء وچ بطور کپتان اتے لندن کاؤنٹی 1900ء توں 1904ء کیتے کاؤنٹی کرکٹ کھیݙدے ہوئے، انگلینڈ وچ آباد تھی ڳیا۔ 1892ء وچ، اوں نے انگلینڈ دے نال جنوبی افریقہ دا دورہ کیتا اتے ہک ٹیسٹ میچ کھیݙیا، جئیں توں او ہک توں زیادہ بین الاقوامی ٹیماں دی نمائندگی کرݨ آلے کجھ کرکٹ کھݙاڑیاں وچوں ہک بݨ ڳیا۔ مرڈوک دا آخری اول درجہ میچ اگست 1904ء وچ 49 سال دی عمر وچ کھیݙیا ڳیا۔ ایندا شمار وی انہاں کجھ کرکٹ کھݙاڑیاں وچ تھیندا ہے جنہاں نے ݙو ممالک (آسٹریلیا اتے انگلینڈ) دی طرف توں کرکٹ میچاں وچ حصہ ڳھدا ہے۔https://en.wikipedia.org/wiki/Billy_Murdoch#cite_note-adb-3

 ٻیا ݙیکھو 

 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست
 انگلستان قومی کرکٹ ٹیم
 انگلستان کے ٹیسٹ کرکٹ کھلاڑیوں کی فہرست
 آسٹریلیا قومی کرکٹ ٹیم کے کپتانوں کی فہرست
 سسیکس کاؤنٹی کرکٹ کلب کے کھلاڑیوں کی فہرست

 حوالہ جات